|  |  |  |
| --- | --- | --- |
|  **Tantárgy neve: SZAKMÓDSZERTAN (KÖZGAZDÁSZTANÁR) I.** | **Kódja: NMG\_KG113K3** | **Kreditszáma: 3** |
| A tanóra típusa: **ea./szem**./gyak./konz. és száma: **1+2**  |
| A számonkérés módja (koll./gyj./egyéb): **KOLLOKVIUM**  |
| A tantárgy tantervi helye: osztatlan [10 féléves] képzésben **5. félév;** osztott[5 féléves] képzésben **1. félév** |
| Előtanulmányi feltételek *(ha vannak)*: *-* |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása |
| A kurzus célja a hallgatók felkészítése az iskolai tanítási gyakorlatra és majdani tanári munkájuk végzésére. Ismerjék meg a hallgatók a tanár tevékenységét meghatározó dokumentumokat, valamint azt a folyamatot, ahogyan a tanár felkészül oktatómunkájára. Kövessék végig e munka tervezésének fázisait. Legyenek tisztában a tanóra-elemzés és értékelés szempontjaival. ***A kialakítandó kompetenciák:****Ismeretek:* tantervelméleti ismeretek; a tanóra előkészítésének és lebonyolításának főbb módszertani eljárásai.*Készségek, képességek:* elemző- és tervezőkészség; értékelési képesség*Attitűdök:* dinamizmus, empátia.***Fontosabb témakörök:*** Szakképzés-történet: a középfokú közgazdasági képzés a XIX. század közepétől napjainkig. A közgazdásztanár által fejlesztendő kompetenciák. A szaktanár tevékenységét meghatározó dokumentumok: NAT, kerettantervi szabályozás, helyi tanterv, érettségi követelmények. A tanár oktatási tevékenységének tervezési folyamata: tanmenet, tematikus terv, óravázlat. Tanórai feladatok: motiválás; szemléltetés – ennek nehézségei a közgazdasági tárgyak oktatása során. Korszerű szemléltetés: számítógép az oktatásban; multimédiás oktatóanyagok. Oktatási segédleteket tartalmazó adatbázisok. A tanulók munkáltatása: aktivizáló módszerek. Gazdasági játékok. A különböző tanóratípusok közötti különbség; speciális tanóra fajták. Az ellenőrzés, számonkérés, értékelés funkciója és megvalósításának nehézségei a közgazdasági tárgyakban. A feladatlapok „jósági” kritériumai (objektivitás, reliabilitás, validitás). A tanár szakmai és módszertani feladatainak egysége. A módszerkiválasztás szempontjai. A taneszközök célszerű használata; a taneszközválasztás kritériumai (tankönyv, munkafüzet, egyéb oktatási segédanyagok, ajánlott szakirodalmak).Az önreflexió szerepe a tanári munkában. A kollégák, és saját magunk által tartott tanórák értékelésének szempontjai. ***Számonkérés***Négy részfeladatot kell a hallgatóknak megoldaniuk: 1. írásbeli házi feladat (gyakorlóiskolánkban, vagy közgazdasági szakközépiskolában gazdasági alapismereti tantárgy tanóráján való részvétel; a megfigyelések rögzítése hospitálási jegyzőkönyvben, tanóra-értékelés); 2. a szaktanári felkészülést segítő, önállóan kiválasztott szakirodalom bemutatása; 3. egy röviden leírt, tanórai szituáció megoldási lehetőségének felvázolása; 4. a szóbeli kollokviumon a kihúzott tétel kifejtése. |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) |
| ***Kötelező irodalom***Hollóné Kacsó Erzsébet – Kádek István – Tánczos Tamás (2002): *A gazdasági ismeretek tanításának módszertana*. Eger (elektronikus formában rendelkezésre álló tananyag: www.ektf.hu/~hollone)Dokumentumok: *NAT, szakközépiskolai kerettanterv, érettségi követelmények* ***Ajánlott irodalom:***Megyesi Gabriella (1997): *Gazdasági játékok – játékos gazdaság*. AKG Kiadó, Budapest (Módszertani segédkönyv) |
| **Tantárgy felelőse:** Kádek István PhD, főiskolai tanár |
| **Tantárgy oktatásába bevont oktatók:** Tóth László PhD hallgató, tanársegéd  |